ปรับฐานช้างศึก
ตระเวนเยี่ยมบำรุงขวัญตำรวจตระเวนชายแดนในพื้นที่ทุรกันดารเกือบทั่วประเทศ,พล.ต.ท.สมพงษ์ ชิงดวง ผบช.ตชด. ได้แนวคิดจาก สภ.ปิล๊อก อ.ทองผาภูมิ จ.กาญจนบุรี เมื่อครั้งไปเยือนฐานปฏิบัติการช้างศึกของ ตชด.ที่ 135 บนดอยปิล๊อก จุดยุทธศาสตร์ของชายแดนไทย-เมียนมา ที่อยู่สูงกว่าระดับน้ำทะเลประมาณ 1,053 เมตร,เป็นฐาน ตชด.ที่สวยที่สุดแห่งหนึ่งในประเทศไทย เห็นทิวทัศน์ทั้งฝั่งไทยและประเทศเพื่อนบ้านแบบพาโนรามา เหมาะเป็นสถานที่กางเต็นท์สำหรับนักท่องเที่ยวที่ไปสัมผัสลมหนาวปลายปี มีตำรวจโรงพักปิล๊อกเปิดห้องประชุมบริการให้นักท่องเที่ยวที่ไม่มีที่พักมานอนค้างแรมที่โรงพักได้,ผบช.ตชด.จึงมองเห็นว่า ฐานปฏิบัติการช้างศึกของหน่วยหลายแห่งสามารถปรับเป็นจุดบริการนักท่องเที่ยว หลังจากสถานการณ์ในพื้นที่ความขัดแย้งชายขอบประเทศเพื่อนบ้านทุเลาลง ตำรวจชายแดนต้องเปลี่ยนสมรภูมิรบมาเป็นสนามสร้างมวลชน,ให้ชาวบ้านรักตำรวจเพิ่มมากขึ้น,เจ้าตัวสั่งให้ฐานปฏิบัติการบนดอยปิล๊อกนำร่องปรับเป็นจุดรับนักท่องเที่ยวเพื่อบริการประชาชน เปิดพื้นที่ให้บริการเต็นท์ฟรี มีห้องน้ำที่สะอาด จัดเป็นสถานที่สำหรับ เช็กอิน ชมวิวถ่ายรูปเป็นที่ระลึก,หลังจากนั้นได้ขยายโครงการทำพิธีเปิด ร้อยเต็นท์ ร้อยรัก ที่พักฟรี สวัสดีปีใหม่ 2562 บริเวณฐานปฏิบัติการ ตชด.แม่ของ อ.ปาย จ.แม่ฮ่องสอน มอบเป็นของขวัญปีใหม่แก่นักท่องเที่ยวช่วงฤดูหนาวในหลายฐานปฏิบัติการทั่วประเทศ,ท่ามกลางการดูแลรักษาความปลอดภัยของตำรวจตระเวนชายแดนตลอด 24 ชั่วโมง,ยกเว้นใน 3 จังหวัดชายแดนภาคใต้ และพื้นที่ที่มีสถานการณ์ลักลอบขนยาเสพติด สินค้าหนีภาษี ที่ต้องกำหนดเป็นเขตเฝ้าระวัง,นอกจากนี้ พล.ต.ท.สมพงษ์ ยังให้ต่อยอดด้วยการทำร้านกาแฟ ร้านอาหารเล็กๆ ราคาไม่แพงที่เกิดจากผลิตผลทางการเกษตรตามแนวเศรษฐกิจพอเพียงของเด็กนักเรียนโรงเรียน ตชด.แต่ละพื้นที่,เป็นรายได้คืนสู่ครอบครัวนักเรียน ตชด.ในที่ห่างไกล,สร้างภาพลักษณ์ใหม่ของฐานปฏิบัติการนักรบชายแดน.,สหบาท
พล.ต.ท.สมพงษ์ ชิงดวง ผบช.ตชด. ได้แนวคิดจาก สภ.ปิล๊อก อ.ทองผาภูมิ จ.กาญจนบุรี เมื่อครั้งไปเยือนฐานปฏิบัติการช้างศึกของ ตชด.ที่ 135 
ตำรวจตระเวนชายแดน,สภ.ปิล๊อก,กาญจนบุรี,ส่องตำรวจ,สหบาท